Legal Document

Category: 1421

Text:
8. ΝΟΜΟΘΕΤ. ΔΙΑΤΑΓΜΑ υπ’ αριθ. 813 της 15/19 Ιαν. 1971 (ΦΕΚ Α΄ 11) Περί κυρώσεως των υπ΄ αριθ. 21/24.1.63, 28/31. 1.63, 54/26.3.63 και 226/9.11.66 Πράξεων του Υπουργικού Συμβουλίου περί εξουσιοδοτήσεως των Υπουργών Συντονισμού και Βιομηχανίας όπως καθορίζωσιν ειδικάς μειωμένας τιμάς πετρελαίου εξωτερικής καύσεως μαζούτ, κλπ.. ως και περί τροποποιήσεως και συμπληρώσεως των ως άνω Πράξεων του Υπουργικού Συμβουλίου. ΄Αρθρ.1.-Κυρούνται αφ’ ής εξεδόθησαν και έχουν ισχύν Νόμου αι υπ’ αριθ. 21 της 24 Ιαν. 1963, 28 της 31 Ιαν. 1963, 54 της 26 Μαρτ. 1963 και 226 της 9 Νοεμ. 1966 Πράξεις του Υπουργικού Συμβουλίου, έχουσαι ως ακολούθως: Bλ. κείμενα ανωτ. αριθ. 2-5. ΄Αρθρ.8.-Εξουσιοδοτείται ο Υπουργός Συντονισμού όπως δι’ αποφάσεών του ρυθμίζη άπαντα τα εκάστοτε ανακύπτοντα θέματα διαδικασίας δια την εφαρμογήν του παρόντος ως και των δια του άρθρ. 1 του παρόντος κυρουμένων Πράξεων του Υπουργικού Συμβουλίου. ΄Αρθρ.9.-Η ισχύς του παρόντος άρχεται από της λήξεως της δια του Α.Ν. 609/68 «περί παρατάσεως της δια του Ν.Δ. 3834/58 κυρωθείσης Συμβάσεως εκμισθώσεως προς εκμετάλλευσιν και λειτουργίαν του Κρατικού Διϋλιστηρίου πετρελαίου Ασπροπύργου Αττικής» παραταθείσης συμβάσεως του Ν.Δ. 3834/58 «περί κυρώσεως Συμβάσεως μεταξύ Ελληνικού Δημοσίου και της Εταιρείας Μεταφορών, Εμπορίας και Διϋλίσεως Πετρελαίων ΕΠΕ και των εκ τρίτου συμβαλλομένων Εταιρειών α)SOCONY MOBIL OIL COMP A NY INC και β) HYDROCARBON RESEARCH INC δια την εκμίσθωσιν προς εκμετάλλευσιν και λειτουργίαν του Κρατικού Διϋλιστηρίου Πετρελαίου και ρυθμίσεως θεμάτων σχετιζόμένων με την άσκησιν κρατικού ελέγχου δια την πιστήν εκτέλεσιν της εν λόγω Συμβάσεως, ως και κυρώσεως της από 22 Μαΐου 1958 Συμφωνίας μετά του παραρτήματος αυτής μεταξύ του Ελληνικού Δημοσίου και των αυτών ως άνω Εταιρειών», πλήν αν άλλως ορίζεται εν τω παρόντι. ΄Αρθρ.2.-Επιφυλασσομένων των διατάξεων του Α.Ν. 15/1967 «περί υπαγωγής εις το Υπουργείον Συντονισμού του ενιαίου χειρισμού απάντων των θεμάτων των αναφερομένων εις τα πετρελαιοειδή», κυρούνται αι κατ’ εφαρμογήν των δια του άρθρ. 1 του παρόντος κυρουμένων Πράξεων του Υπουργικού Συμβουλίου εκδοθείσαι υπό μόνου του Υπουργού Συντονισμού υπ’ αριθ. 911/27.1.68 (ΦΕΚ 61/8.2.68, τεύχ. Β΄), 2677/21.3.68 (ΦΕΚ 164/2.4.68, τεύχ. Β΄) και 1571/13.2.69, αποφάσεις. ΄Αρθρ.3.-1.Αι κατ’εφαρμογήν των δια του άρθρ. 1 του παρόντος κυρουμένων Πράξεων του Υπουργικού Συμβουλίου καθιερούμεναι μειώσεις των τιμών διαθέσεως του πετρελαίου εξωτερικής καύσεως μαζούτ ως και ετέρων πετρελαιοειδών  προϊόντων δεν αποτελούν έκπτωσιν επί της τιμής διαθέσεως των εν λόγω πετρελαιοειδών, εμφανιζομένην επί των τιμολογίων των εκδιδομένων υπό της Εταιρείας Υπηρεσιών Διϋλιστηρίου Α.Ε. συμφώνως με τας διατάξεις του Α.Ν. 70/1968 «περί κυρώσεως Συμβάσεως μεταξύ Ελληνικού Δημοσίου και των Εταιρειών (α)MOBIL SALES AND SUPPLY CORPORATION, (β)BP TRADING LIMITED, (γ)BA TRAFSE INTERNA TIONALE PETROLEUM MAATS CHAPPΙJ N.V. και (δ)ΕΤΑΙΡΕΙΑ ΥΠΗΡΕΣΙΩΝ ΔΙΫΛΙΣΤΗΡΙΟΥ Α.Ε. περί προμηθείας αργού πετρελαίου και διαθέσεως ετοίμων προϊόντων εκ του εν Ασπροπύργω Κρατικού Διϋλιστηρίου Πετρελαίου, ως και υπό ετέρων εν τη Χώρα λειτουργούντων Διϋλιστηρίων, αλλά επιστροφήν, ην το Δημόσιον χορηγεί ιδία και αποκλειστική βουλήσει, μέσω των Εταιρειών Διανομής και Εμπορίας Πετρελαιοειδών, εις τας δικαιουμένας ταύτην βιομηχανικάς και (Μετά την σελ. 90,506) Σελ. 90,507 Τεύχος 456-Σελ. 79 Ειδικές τιμές καυσίμων και ηλεκτρικής ενέργειας 13.Γ.ζ.8 λοιπάς επιχειρήσεις μετ΄ έλεγχον των εκάστοτε, δι’ υπουργικών αποφάσεων, καθοριζομένων δικαιολογητικών. Κατ’ ακολουθίαν η Εταιρεία Υπηρεσιών Διϋλιστηρίου Α.Ε. ή έτερος εντολοδόχος του δημοσίου δεν δύναται να επιστρέφη χρηματικά ποσά εκ μειωμένων τιμών εις τας Εταιρείας Διανομής και Εμπορίας Πετρελαιοειδών εάν μη προηγουμένως έχη εισπράξει ταύτα εκ μέρους του Δημοσίου. 2.Αι κατ’ εφαρμογήν των δια του άρθρ. 1 του παρόντος κυρουμένων Πράξεων του Υπουργικού Συμβουλίου καθιερούμεναι ειδικαί μειωμέναι τιμαί διαθέσεως του πετρελαίου εξωτερικής καύσεως μαζούτ ως και των πετρελαιοειδών προϊόντων άτινα χρησιμοποιούνται αποκλειστικώς ως πρώτη ύλη προς περαιτέρω κατεργασίαν και παραγωγήν προϊόντων, εφαρμόζονται και δια τα αυτά προϊόντα τα παραγόμενα υπό παντός εν Ελλάδι λειτουργούντος διϋλιστηρίου πετρελαίου όπερ δικαιούται να εφοδιάζη την εσωτερικήν κατανάλωσιν δια πετρελαιοειδών προϊόντων εν γένει, παραγομένων υπ΄ αυτού. 3.Τα δια την εσωτερικήν κατανάλωσιν προριζόμενα πετρελαιοειδή προϊόντα παραγωγής των εν τη Χώρα λειτουργούντων διϋλιστηρίων πετρελαίου διατίθενται μέσω των υπό του Δημοσίου υποδεικνυομένων εις τα εν λόγω Διϋλιστήρια Εταιρειών Διανομής και Εμπορίας Πετρελαιοειδών αίτινες και παραλαμβάνουν τα πετρελαιοειδή ταύτα προϊόντα εκ του τέρματος των εγκαταστάσεων των διϋλιστηρίων εις τιμάς διαθέσεως, καθοριζομένας υπό του Δημοσίου. 4.Εξουσιοδοτείται ο Υπουργός Συντονισμού όπως δι’ αποφάσεων αυτού ρυθμίζη εκάστοτε ανακύπτοντα θέματα εκ της διαθέσεως πετρελαιοειδών προϊόντων παραγωγής των Διϋλιστηρίων πετρελαίου της Χώρας εις επιχειρήσεις δικαιουμένας εισαγωγής τοιούτων προϊόντων εκ της αλλοδαπής. ΄Αρθρ.4.-Εξουσιοδοτούνται οι Υπουργοί Συντονισμού και Βιομηχανίας όπως, μετά γνώμην της εν άρθρ. 5 του παρόντος συνιστωμένης Επιτροπής καθορίζουν δι’ αποφάσεων αυτών δια το από 1ης Ιαν. 1969 και εφεξής χρονικόν διάστημα, ειδικήν μείωσιν εις τα τιμολόγια της Δημοσίας Επιχειρήσεως Ηλεκτρισμού παροχής ηλεκτρικής ενεργείας εις ενίους καταναλωτάς ηλεκτρικού ρεύματος δια παραγωγικήν χρήσιν, εξαιρουμένων της τοιαύτης μειώσεως των τιμολογίων των εκδιδομένων κατ’ εφαρμογήν ειδικών συμβάσεων παροχής ισχύος και ηλεκτρικής ενεργείας μεταξύ Δημοσίας Επιχειρήσεως Ηλεκτρισμού και βιομηχανικών πελατών. Σελ. 90,508 Τεύχος 456-Σελ. 80 Άρθρ.5.-Συγκροτείται Επιτροπή αποτελουμένη εκ των κάτωθι: α)Εκ του Γενικού Γραμματέως του Υπουργείου Συντονισμού, ως Προέδρου, β)του Γενικού Διευθυντού της αρμοδίας Γενικής Διευθύνσεως του Υπουργείου Συντονισμού, γ)του Γενικού Διευθυντού της Εθνικής Υπηρεσίας Πετρελαιοειδών Ελλάδος, δ)ενός Γενικού Διευθυντού του Υπουργείου Βιομηχανίας, ε)ενός Διευθυντού του Υπουργείου Εμπορίου, οριζομένου υπό του Υπουργού Εμπορίου, ς)ενός εκπροσώπου του Υπουργείου Γεωργίας, οριζομένου υπό του Υπουργού Γεωργίας, ως Μελών, η οποία θα επιλαμβάνεται της εξετάσεως αιτημάτων παραγωγικών επιχειρήσεων συμφώνως προς την υπ’ αριθ. 911/27.1.68 απόφασιν του Υπουργού Συντονισμού και θα γνωμοδοτή προς αυτόν περί παροχής των εν άρθρ. 4 του παρόντος ειδικών μειώσεων εις τα τιμολόγια της Δημοσίας Επιχειρήσεως Ηλεκτρισμού. ΄Αρθρ.6.-Εξουσιοδοτείται ο Υπουργός Συντονισμού όπως τυχόν απομένοντα αχρησιμοποίητα υπόλοιπα χρηματικών ποσών εις τον κατ’ εφαρμογήν της υπ’ αριθ. 7705/12.11.66 υπουργικής αποφάσεως ιδρυθέντα παρά τη Τραπέζη της Ελλάδος λ/σμόν «Ελληνικόν Δημόσιον-Κάλυψις επιβαρύνσεων της Δημοσίας Επιχειρήσεως Ηλεκτρισμού εκ της καθιερώσεως ειδικής μειώσεως εις τα τιμολόγια παροχής ηλεκτρικής ενεργείας εις ενίους καταναλωτάς», διαθέτη δι’ αποφάσεων αυτού εις την Δημοσίαν Επιχείρησιν Ηλεκτρισμού προς κάλυψιν μέρους της προκαλουμένης εις αυτήν επιβαρύνσεως λόγω της υπάρξεως ειδικών συμβάσεων αυτής παροχής ισχύος και ηλεκτρικής ενεργείας επί μειωμένω τιμολογίω εις βιομηχανικούς πελάτας. Άρθρ.7.-Πάσαι αι λοιπαί διατάξεις των δια του άρθρ. 1 του παρόντος κυρουμένων Πράξεων του Υπουργικού Συμβουλίου, ως και πάσαι αι διατάξεις των κατ’ εφαρμογήν των ως άνω Πράξεων εκδοθεισών Υπουργικών Αποφάσεων, εφ’ όσον δεν αντίκεινται εις το παρόν, εξακολουθούσιν ισχύουσαι. 13.Γ.ζ.8 Ειδικές τιμές καυσίμων και ηλεκτρικής ενέργειας